Anunț 
cu privire la actele anexate cererii de înscriere la concurs


	Având în vedere că în perioada 17 iulie – 10 august 2026 se depun, în format online, cererile pentru înscrierea la concursul de admitere la Institutul Național al Magistraturii,
Vă aducem la cunoștință necesitatea păstrării actelor ce au fost anexate cererii de înscriere la concurs, pentru a putea fi depuse ulterior, după afișarea rezultatelor definitive ale concursului, exclusiv de către candidații admiși după cele două etape ale concursului, conform art. 32 alin. (1) și (4) raportat la art. 4 alin. (11) din Regulamentul de admitere la Institutul Național al Magistraturii, aprobat prin Hotărârea Plenului Consiliului Superior al Magistraturii nr. 114/2023, cu modificările și completările ulterioare, după cum urmează:
    a) certificatul de naștere, în copie certificată pentru conformitate de candidați;
    b) actul de identitate, în copie certificată pentru conformitate de candidați;
    c) diploma de licență, însoţită de suplimentul la diplomă/foaia matricolă, sau, în cazul celor pentru care diploma de licenţă nu a fost eliberată încă, adeverința provizorie, în copie legalizată;
    d) dovada plății taxei de înscriere, în original;
    e) certificatul de cazier judiciar, în original;
    f) certificatul medical eliberat de medicul specializat în medicina muncii, în original.


